open-index/open-wikipedia-markdown huggingface dataset:
Šventojo Baltramiejaus naktis

**Šventojo Baltramiejaus naktis** () – hugenotų skerdynės, kurias 1572 m., naktį prieš šv. Baltramiejaus dieną, Paryžiuje surengė Prancūzijos karaliaus Karolio IX (1560–1574) motina Kotryna Mediči. Tikslūs Baltramiejaus nakties įvykiai nėra žinomi. Tradiciškai manoma, kad skerdynes pradėti regentė Kotryna Mediči nurodė po to, kai 1572 m. rugpjūčio 21 d. nepavyko pasikėsinimas į hugenotų lyderį kalvinistą *Gaspard de Coligny*. *Coligny* turėjo įtakos Karoliui IX ir įkalbinėjo jį paremti Flandrijos sukilėlius protestantus prieš Ispanijos karalių Pilypą II, sukuriant bendrą katalikų ir hugenotų kariuomenę. Tai jis matė kaip vienintelę alternatyvą pilietiniam karui Prancūzijoje, tačiau susidūrė su ne vienerius metus trukusiu Kotrynos pasipriešinimu. Ji siekė sustabdyti Prancūzijoje besiformuojančių įtakingų grupių stiprėjimą. Kotryna Mediči bijojo, kad per daug įsigalėjus hugenotams, ji gali netekti valdžios.

Prieš Baltramiejaus nakties žudynes, rugpjūčio 18 d., įvyko protestanto Henriko Navariečio ir Margaritos de Valua (Karolio IX sesers) vedybos, į kurias suvažiavo daug turtingų ir žymių hugenotų. Skerdynės prasidėjo rugpjūčio 24-ios naktį apie 3 val. nakties nužudžius admirolą *Gaspard de Coligny* ir pradėjus kitų hugenotų, buvusių Paryžiuje, žudynes. Per šią naktį ir sekančias dienas Paryžiuje buvo nužudyta nuo 3000 iki 10000 žmonių. Po Baltramiejaus nakties nuo rugpjūčio iki spalio panašios hugenotų žudynės vyko ir kituose Prancūzijos miestuose, pvz., Tulūzoje, Bordo, Lione, Orleane. Tikslus žuvusiųjų skaičius nežinomas, bet suskaičiuojama, kad galėjo žūti nuo 10 000 iki 70 000 hugenotų. Apie 200 000 hugenotų pasitraukė į kaimynines šalis.

Siekdamas nuslėpti tikruosius skerdynių tikslus, popiežiui ir užsienio valstybėms Karolis IX pranešė, kad hugenotai buvo surengę sąmokslą prieš karalių ir katalikų tikėjimą ir buvo dėl to nubausti.

Šios, nuo Baltramiejaus nakties prasidėjusios, žudynės naujai pakreipė Prancūzijos religinių karų eigą. Hugenotų politinis judėjimas, praradus gausybę aristokratų lyderių, buvo paralyžuotas, likusieji hugenotai tapo žymiai radikalesni.

## Šaltiniai
Didžioji Rusijos enciklopedija

**Didžioji Rusijos enciklopedija** (**DRE**, **Большая российская энциклопедия**, **БРЭ**) – universalioji moderni enciklopedija rusų kalba, leista nuo 2004 iki 2017 m. 2016 m. pasirodė elektroninė jos versija. Leidinį ruošė 29 mokslinės redakcijos, daugiau nei 200 kvalifikuotų specialistų, 140 redaktorių enciklopedininkų.

## Taip pat skaitykite
* Didžioji tarybinė enciklopedija

## Šaltiniai

## Nuorodos
* Oficialus puslapis
Bartkuškis

**Bartkuškis** – kaimas Širvintų rajono savivaldybėje, 12 km į pietus nuo Širvintų, į vakarus nuo magistralės . Seniūnaitijos centras. Veikia Bartkuškio pagrindinė mokykla, biblioteka, paštas (LT-19011), koplyčia, išlikusi XIX a. pradžios dvaro sodyba su rūmais, 8 ha parku, tvenkiniu, ūkiniais pastatais, mūriniais vartais.

## Etimologija

Kaimo vardas kilęs nuo vyriško asmenvardžio *Bartkus*.

## Geografija

Šiauriniame kaimo pakraštyje telkšo Bartkuškio ežeras, pietuose teka Musė, prie kurios pastatyta Bartkuškio hidroelektrinė, į pietus nuo kaimo yra Bartkuškio miškas. Jame yra atvira žemyninė Bartkuškio kopa, vėjo supustyta balto smėlio kalva.

## Istorija

Bartkuškio miško rytinėje dalyje rasta akmens amžiaus (8 tūkstantmetis pr. m. e.) stovyklavietė ir bronzos amžiaus (II–I tūkstantmetis pr. m. e.) Žaliosios stovyklavietė ir gyvenvietė, miško šiaurinėje dalyje – IX – XII a. Plikiškių pilkapynas. 

Bartkuškis pirmą kartą minimas 1533 m. Maišiagalos bažnyčios dokumentuose. XV a. vietovė priklausė Radviloms, kaip vienas iš šios šeimos palivarkų, kurio centras buvo Musninkuose. Albertas Vladislovas Radvila 1615 m. Bartkuškio valdas padovanojo Kauno maršalkai Andriui Skarulskiui, Mikalojaus Kristupo Radvilos Našlaitėlio bendražygiui, lydėjusiam jį piligriminėje kelionėje po Šventąją Žemę. XVIIII a. pr. Bartkuškis vedybų keliu atiteko Žabų giminei, Joanai Skaruskytei ištekėjus už Valerijono Antano Žabos. 1777 m. vieno iš šios šeimos atstovų – Ignoto Žabos rūpesčiu Bartkuškyje pradėtos ūkinės permainos – ant Musės upės kranto pastatytas vandens malūnas, netoliese įrengta lentpjūvė ir popieriaus fabrikas. Greta Bartkuškio Žabų giminės valdą sudarė 6 aplinkiniai kaimai ir 250 valakų žemės. XIX a. 1-ojoje pusėje Bartkuškyje buvo įkurtas 8 ha parkas. Aloyza Žabaitė 1833 m. ištekėjusi už grafo Stepono Broel-Platerio, Bartkuškį. kaip kraitį, atsinešė į Broel-Pliaterių giminę. 1845–1855 m. grafai Ignas ir Idalija Broel-Pliateriai čia pastatė Bartkuškio dvaro rūmus. Vėliau Barkuškį valdė Gustavas Vilhelmas Pliateris (1841–1912), po kurio mirties vietovę paveldėjo jo duktė Stefanija (1873–1956) 1897 m. ištekėjusi už Leono Vankovičiaus (1872–1948). Vankovičiai 1913 m. Batkuškį pardavė advokatui Aleksandrui Lednickiui (1866–1934). Apie 1928 metus A. Lednickis pastatė Bartkuškio dvaro vartus, kuriuose pavaizduotas šeimos herbas. Šie vartai yra tapę skiriamuoju dvaro simboliu. Paskutiniais metais po advokato mirties Bartkuškį iki pat 1939 m. valdė jo sūnus literatūros tyrinėtojas Vaclovas Lednickis (1891–1967), 1926 m. habilitavęsis Vilniaus Stepono Batoro universitete. Vaclovas mirė ir palaidotas Niujorke.

1960 m. Bartkuškyje buvo įsteigta biblioteka. 1944–1994 m. daržininkystės ūkio centrinė gyvenvietė. 1959–1965 m. veikė žemės ūkio, 1965–1977 m. – hidromelioracijos technikumas.

|}

## Gyventojai

## Šaltiniai
Batakių GS

**Batakių geležinkelio stotis** – buvusi gyvenvietė Tauragės rajono savivaldybės šiaurės rytuose, 2 km į pietus nuo Batakių miestelio, prie Ančios upės (Šešuvies intakas). Yra Batakių mokyklos skyrius, biblioteka, parduotuvė, tvenkinys. Buvusi geležinkelio stotis.

2011 m. gyvenvietė prijungta prie Eidintų kaimo.

## Stotis

Batakių geležinkelio stotis atidaryta 1916 m., nutiesus Radviliškio–Tilžės geležinkelio liniją. Už 1,5 km į rytus pastatytas Batakių geležinkelio tiltas. Priešais stotį išlikusi senoji akmens grindinio aikštė.

2010 m. LR vyriausybė uždarė Batakių geležinkelio stotį, motyvuodama galimu AB „Lietuvos geležinkeliai“ lėšų sutaupymu ir  krovininių traukinių pagreitėjimu.

## Gyventojai

## Galerija

Karves001.jpg
Pastatas001.jpg
skulptura.jpg
traukinys.jpg
zenklas.jpg
mokyklabgs.jpg|Batakių GS pradinė mokykla
Battvenkinys.jpg|Batakių GS tvenkinys


## Šaltiniai
Batėgala

**Batėgala** – kaimas Jonavos rajono savivaldybėje, dešiniajame Neries krante (28 km nuo žiočių), prie kelio , 10 km į pietvakarius nuo Jonavos. Seniūnaitijos centras.

Yra Batėgalos pagrindinė mokykla, biblioteka, paštas (LT-55051). 1928 m. pastatytas Lietuvos nepriklausomybės dešimtmečio paminklas (atstatytas 1990 m.).

## Etimologija

Kaimo pavadinimas siejamas su asmenvardžiais **Betys* ar *Bėčius*, pridėjus vidurio Lietuvai dažną sandą *-gala* („galas, žemė“).

## Geografija

Prie kaimo, dešiniajame Neries krante yra gamtos paminklas Valiūno akmuo. Upėje šniokščia dvi rėvos. Aukštutinę kaimo dalį prie kelio ir žemutinę prie upės skiria mišku apaugęs šlaitas, įeinantis į Kulvos geomorfologinį draustinį.

## Istorija

Kaime prie Neries yra naujai surastas piliakalnis, Pabartonių senkapis. Viduramžių vokiečių kronikose minima *Batekal* gyvenvietė. 1992 m. įsteigta devynmetė mokykla, nuo 1993 m. Batėgalos pagrindinė mokykla. 1976 m. įkurtas vaikų darželis, biblioteka. Stovi paminklas vienam lietuvių raštijos pradininkų A. Kulviečiui. 1950–1992 m. buvo kolūkio centrinė gyvenvietė.

## Gyventojai

## Šaltiniai
San Rafaelis

**San Rafaelis** () – miestas vakarų Argentinoje, centrinėje Mendosos provincijos dalyje, upių oazėje, prie Diamantės upės. Departamento centras.

## Istorija
Miesto apylinkės buvo Tihuanako ir Inkų kultūros (1450–1550 m.) įtakos zonoje. Buvo išvystyta irigacijos sistema, žemės ūkis. Regione gyveno daugiausia huarpių gentys. 1550 m. prasidėjo ispanų kolonizacija. 1805 m. balandžio 2 d. įkurtas karinis fortas, davęs pradžią miestui. San Rafaelis – svarbus vynuogininkystės ir vyndarystės centras visoje šalyje.

## Lankytini objektai ir pramogos
* gamtos istorijos ir antropologijos muziejus,
* San Rafaelio katedra,
* bankas, savivaldybės pastatas ir daug kitų kolonijinės architektūros pastatų,
* Ipolito Irigojeno parkas,
* 37 km nuo miesto, Atuelio upės slėnyje esantis kanjonas (*Cañón del Atuel*),
* vandens pramogos, žūklė, kopimas į kalnus, plaukiojimas kalnų upėmis, jodinėjimas ir t. t.

## Šaltiniai

## Nuorodos
* Oficiali svetainė
* Turizmas San Rafaelyje
Kordova

**Kordova** () gali reikšti:
* Pavadinimo Kordoba variantas;
* Kordova – miestas JAV, Aliaskoje;
* Kordova – miestas JAV, Alabamoje;
* Kordova – miestas Filipinuose;
* Kordova – gyvenvietė Peru.
Tunujanas

**Tunujanas** () – miestas vakarų Argentinoje, Mendosos provincijoje, 83 km į pietus nuo Mendosos, prie kelio į Bariločę. Per miestą teka Tunujano (Desagvadero intakas) upė.

Miestas įkurtas 1880 m. Apylinkėse auginamos vynuogės ir obuoliai. Tunujane yra archeologijos (3000–1000 m. pr. m. e. radiniai) ir Chosė de San Martino, keliavusio į Čilę per dabartinio miesto apylinkes 1823 m., muziejai. 42 km nuo miesto yra Uko slėnis – sodininkystės centras.

## Šaltiniai

## Nuorodos
* www.cuyo.com/valledeuco/tunuyan 
* www.argentinatotal.com.ar/tunuyan 
* Valle de Uco slėnys
Kontrreformacija

**Kontrreformacija**, arba **katalikiškoji reformacija**, buvo judėjimas Katalikų Bažnyčios viduje, siekęs sustabdyti protestantizmo plitimą reformuojant Katalikų Bažnyčią bei persekiojant eretikus. Nors reformų pastangos buvo tiek prieš Martyno Liuterio gyvenimo laikotarpį, tiek jo metu, būtent Martyno Liuterio 95 tezės, paskelbtos 1517 m., paskatino rimtesnes reformas ir aktyvesnį Katalikų Bažnyčios kritikų persekiojimą.

## Tridento bažnytinis susirinkimas

Siekdamas priimti kardinalius sprendimus dėl reformų Katalikų Bažnyčioje popiežius Paulius III (1534-1549) iniciavo Tridento bažnytinį susirinkimą, trukusį nuo 1545 iki 1563 m. Jo metu kardinolų komisijai buvo pavesta reformuoti Bažnyčią, siekiant apsivalyti nuo korumpuotų vyskupų ir kunigų, indulgencijų praktikos ir kitų negerovių. Tridento susirinkimas atsisakė atsižvelgti į protestantų kritiką fundamentaliais klausimais – sakramentų sistemos, vienuolijų ir daugelio doktrinos aspektų.
Godoi Krusas

**Godoi Krusas** () – miestas Argentinoje, Mendosos provincijoje, pietinis Mendosos priemiestis. Departamento centras.

Miestas įkurtas 1855 m. Apylinkėse auginamos alyvuogės, vynuogės, vaisiai ir daržovės. Maisto (vyno, vaisių, aliejaus), tekstilės, naftos perdirbimo pramonė. Godoi Kruso apylinkėse išgaunama nafta. Miestas vystomas, kaip „miegamasis“ Mendosos priemiestis, daugiausia pritaikytas gyvenamųjų namų statybai.

## Sportas
* Godoy Cruz Antonio Tomba – futbolo klubas; rungtyniavo pajėgiausioje šalies futbolo lygoje.

## Šaltiniai

## Nuorodos
* Oficiali svetainė
Leukoja

**Leukoja** (*Leucojum*) – amarilinių (*Amaryllidaceae*) šeimos augalų gentis, kurioje yra apie 10 rūšių. Augalai turi 2-4 linijiškus lapus. Žiedai sutelkti stiebo viršūnėje. Apyžiedis varpiškas. Vaisius – dėžutė. Svogūnai balsvi arba rusvi. Žydi balandžio – gegužės mėn.

Lietuvoje darželiuose auginamos dvi rūšys:
*Daugiažiedė leukoja (*Leucojum aestivum*)
*Vienažiedė leukoja (*Leucojum vernum*)
Rašmenų sanglauda

**Rašmenų sanglauda** (arba ***kerningas***) – veiksmas tipografijoje, kai įvairiapločio šrifto simboliai pagal formą derinami tarpusavyje.

Šriftuose su gera sanglauda tarpai tarp rašmenų yra labai panašaus pločio.
Geltonasis krokas

**Geltonasis krokas** (*Crocus flavus*) – vilkdalginių (*Iridaceae*) šeimos augalas. Aukštis apie 10-20 cm. Žiedai geltoni. Žydi balandžio mėn. Auginamas kaip dekoratyvinis augalas soduose, sodybų gėlynuose, kapinėse.
Pavasarinis krokas

**Pavasarinis krokas** (*Crocus vernus*) – vilkdalginių (*Iridaceae*) šeimos augalas. Aukštis 10-20 cm. Žydi kovo – balandžio mėn. Gana dažnai auginamas kaip dekoratyvinis augalas soduose, sodybų gėlynuose, kapinėse.
Sibirinė scylė

**Sibirinė scylė** (*Scilla siberica*) – hiacintinių (*Hyacinthaceae*) augalas. Aukštis 10-20 cm aukščio. Žydi kovo – balandžio mėn. Auginamas kaip dekoratyvinis augalas gėlynuose, kapinėse.
Milvokis

**Milvokis** () – didžiausias miestas Viskonsino valstijoje ir 28-as pagal gyventojų skaičių JAV.

## Geografija
Milvokio apygardos administracinis centras, esantis ant Mičigano ežero pakrantės pietvakariuose. Miestas yra nutolęs 145 kilometrus į šiaurę nuo Čikagos. Remiantis 2010 m. gyventojų surašymu, Milvokyje gyveno 594 833 gyventojai. Svarbus regiono transporto centras – uostas prie Šv. Lauryno vandens kelio, tarptautinis oro uostas, geležinkeliai ir keliai jungia su Čikaga ir Gryn Bėjumi. Labai išplėtotos ir įvairiašakės pramonės – juodosios metalurgijos, kasybos, žemės ūkio, variklių, vandens siurblių gamyba. Taip pat gaminamos automobilių detalės, motociklai, metalo ir elektros įrenginiai, maisto, avalynės, odos ir trikotažo gaminiai. Veikia keli universitetai, teatrai, meno galerijos, simfoninis orkestras.

## Istorija
Pirmieji europiečiai, pasiekę rajoną, buvo Prancūzijos misionieriai ir kailių prekybininkai. 1818 m. prancūzų Kanados tyrinėtojas Solomon Juneau apsigyveno rajone, ir 1846 m. sujungė Džuno miestą su dviem kaimyniniais miestais, kad įkurtų Milvokio miestą. Dėka daugelio emigrantų iš Vokietijos ir kitų šalių gyventojų skaičius labai išaugo jau nuo 1840 m. Iki 1960 m. miestas labai sparčiai augo. Vėliau gyventojų skaičius ėmė mažėti dėl baltųjų migracijos į priemiesčius. Dėl naujų kompanijų atėjimo ir miesto ekonomikos sustiprėjimo, XXI a. pr. gyventojų skaičius vėl pradėjo augti.
## Lietuviai

XIX a. pabaigoje Milvokyje pradėjo kurtis lietuviai. Apie 1907–1908 m. kunigas A. Balinskas įkūrė šv. Kazimiero draugiją, o 1911 m. šv. Jurgio parapiją ir draugiją. Prie parapijos veikė choras. 1913 m. pastatyta šv. Jurgio bažnyčia, kuri netrukus pervadinta šv. Gabrieliaus vardu. XX a. pradžioje Milvokyje susikūrė daug Amerikos lietuvių organizacijų skyrių. 1920 m. įsteigtas dailės būrelis. Lietuvai atkūrus valstybingumą, Milvokio lietuviai rinko lėšas valstybei, jos organizacijoms paremti. Nuo 1948 m. parapiją administruoja marijonai. Po Antrojo pasaulinio karo kasmet vykusio festivalio *Folk Fair* metu Milvokio lietuviai pristatydavo lietuvių tautinius šokius, dainas, valgius, rengė parodas. Milvokio muziejuje įkurta nuolatinė lietuvių ekspozicija – gimtosios sodybos kambarys. Vietos lietuviai kasmet rengia Vasario 16-osios minėjimą. XXI a. pr. mieste gyveno kelios dešimtys lietuvių.

## Gyventojai

## Sportas
Populiariausia sporto šaka Milvokyje – krepšinis. Žymiausias krepšinio klubas – NBA rungtyniaujantis Milvokio „Bucks“. Beisbolo klubas žaidžia aukščiausioje JAV profesionalų lygoje Major League Baseball, ledo ritulio klubas *Milwaukee Admirals* – Amerikos ledo ritulio lygoje. Taip pat kultivuojamas futbolas, dviračių sportas, kriketas bei kitos sporto šakos.

## Šaltiniai
Ironija

**Ironija** – paslėpta pajuoka, žodžio ar frazės vartojimas perkeltine reikšme, priešinga tiesioginei. Ji atsiranda, kai žodis ar pasakymas perkeliamas į netikėtą ar priešingų reikšmių aplinką ir kontrasto būdu apibūdina daiktą ar reiškinį. Pats žodis kilęs iš graikiško vardo Eironas (). Eironas buvo neturtingas pasakojimų veikėjas, kuriam matyt ironija buvo būdinga. Ironišku pasakojimu parodomas pasaulio prieštaringumas, paradoksalumas, šaipomasi iš to, kas yra nustoję vertės, o ironijos reiškėjas apsimeta nežinantis tiesos ir savo kalba dažnai vaidina naivų asmenį.

## Pavyzdys
* Dievas Dionizijus: *Tame mūšyje nuskandinau dvylika laivų ...*. Jo vergas Xanthias (užbaigdamas): *... ir tada nubudau* (senovės graiko Aristofano komedija Varlės).
* *Žmogus – ne mašina gi. Pavargsta* – Balys Sruoga apie įnirtingai kalinius mušantį nacistą (romanas „Dievų miškas“).
* *Jos žodyne buvo net 180 žodžių, ir tarp jų vienas toks kur draugėms nė nesisapnavo* (romanas Dvylika kėdžių).

## Žymėjimas
Šnekamojoje kalboje ironišką reikšmę nurodo intonacija, tačiau daugelis kalbų neturi specialaus ženklo ironijai rašte žymėti. XIX amžiuje prancūzų poetas Alcanter de Brahm buvo pasiūlęs naudoti atvirkščią klaustuką (⸮, Unicode 2E2E). Ne visos kultūros ironiją supranta vienodai ir labai skirtingos kultūros skaitytojas tos ironijos gali neatpažinti.

## Šaltiniai
Tiesioginio stiprinimo imtuvas

**Tiesioginio stiprinimo radijo imtuvas** – radijo imtuvas, turintis antenos virpamąjį kontūrą ir po jo einančius radijo dažnio stiprintuvą, detektorių ir garso dažnio stiprintuvą.

Šis imtuvo planas paprastai mėgstamas mėgėjų dėl paprastumo ir patikimo darbo. Tačiau tokie imtuvai turi daugiau detalių bei vartoja didesnį galingumą nei tokio pat jautrumo ir garsumo refleksiniai imtuvai ir yra daug mažiau jautrūs nei superheterodinai. Pasitaiko schemos variantų su tik radijo dažnio arba tik garso dažnio stiprintuvu. Imtuvas paprastai priima ilgąsias arba viduriniąsias radijo bangas.
Tuštybių mugė

**Tuštybių mugė** () – 2004 JAV drama. Pagrindinį vaidmenį atliko Reese Witherspoon. Filme pasakojama apie Becky Sharp gyvenimą, pakilimus ir nuopolius, meilės, draugystės ir pripažinimo ieškojimą.

## Aktoriai
: *Aktorius – filmo veikėjas.*
* Gabriel Byrne – Steyne markizė
* Angelica Mandy – jauna Becky
* Roger Lloyd-Pack – Francis Sharp
* Ruth Sheen – panelė Pinkerton
* Kate Fleetwood – panelė Pinkerton's Crone
* Reese Witherspoon – Becky Sharp
* Lillete Dubey – ponia Green
* Romola Garai – Amelia Sedley
* Tony Maudsley – Joseph Sedley
Juros periodo parkas (filmas)

**Juros periodo parkas** () – 1993 m. JAV mokslinės fantastikos filmas apie dinozaurų parką ir jį ištikusią katastrofą, kai dinozaurai ištrūko į laisvę. Pastatytas pagal Michael Crichton romaną tuo pačiu pavadinimu.

Visame pasaulyje filmas uždirbo per 1 mlrd. JAV dolerių.

## Siužetas

Verslininkas Džonas Hamondas (Richard Samuel Attenborough) planuoja atidaryti naują zoologijos sodą/pramogų parką atokioje Ramiojo vandenyno saloje, bet šiame parke bus laikoma ne šių laikų gyvūnija, o klonuoti dinozaurai. Hamondas į savo dar nebaigtą parką pasikviečia žinomus mokslininkus norėdamas išgirsti jų nuomonę ir įrodyti investuotojams, jog parkas saugus, bet priešistorinės pabaisos ištrūksta.

## Aktoriai

* Sam Neill – Dr. Alanas Grantas
* Laura Dern – Dr. Elė Setler
* Jeff Goldblum – Dr. Ianas Malkolmas
* Richard Attenborough – Džonas Hamondas
* Bob Peck – Robertas Muldunas
* Martin Ferrero – Donaldas Dženaro
* Joseph Mazzello – Timas Merfis
* Ariana Richards – Leksė Merfi
* Samuel L. Jackson – Rėjus Arnoldas
* B. D. Wong – Henris Vu
* Wayne Knight – Denisas Nedris
* Gerald R. Molen – Džeris Hardingas (kaip Džeris Molenas)
* Miguel Sandoval – Džuanito Rostagno
* Cameron Thor – Levisas Dodgsonas

## Apdovanojimai
* 1994 m. – 3 Oskarai kategorijose:
** Geriausi garso efektai
** Geriausi vaizdo efektai
** Geriausias įgarsinimas
* Kiti 19 apdovanojimų ir 15 nominacijų.

## Išnašos
Refleksinis radijo imtuvas

**Refleksinis radijo imtuvas** – imtuvas, kuriame tas pats stiprintuvas panaudojamas tiek radijo dažniui (iki detekcijos), tiek ir garso dažniui (po detekcijos) sustiprinti. Pirmąkart sustiprintas signalas detektuojamas ir vėl paduodamas į to paties stiprintuvo įėjimą. Stiprintuvas sustiprina dabar jau garso dažnio signalą antrą kartą. Pirmąkart pasiūlytas 1913 m. vokiečių mokslininkų Wilhelm Schloemilch ir Otto von Bronk.

Stiprintuvo išėjime paprastai statomas radijo dažnio transformatorius (šio straipsnio schemoje kairysis) nuo kurio antrinės apvijos nuimamas sustiprintas radijo dažnio signalas (schemoje iškart detektuojamas diodu). Šis transformatorius garso dažnio stiprinimui daug įtakos neturi. 

Refleksinis radijo imtuvas turi mažiau detalių ir vartoja mažiau galingumo, nei kiti panašaus jautrumo ir garsumo imtuvų tipai. Tačiau tokia schema yra nelabai stabili ir ją reikia rankiniu būdu derinti. Derinama parenkant optimalias kai kurių rezistorių reikšmės ir prireikus sukeičiant vietomis aukšto dažnio transformatoriaus apvijų galus. Refleksiniai imtuvo privalumai labiau pasireiškia lempiniuose imtuvuose, nes radijo lempa yra palyginus brangi, kaitinimui reikalinga papildoma galia, naudinga mažinti jų skaičių. Transistoriniai refleksiniai imptuvai kartais vis dar buvo siūlomi dėl ekonomiškumo ar (kol nebuvo mikroschemų) miniatiūriniams variantams.

## Šaltiniai

## Nuorodos
Refleksiniai lempiniai radijo imtuvai:
* FEDA 160 Neutrodyne, 1920 m. refleksinio imtuvo schema. pdf
* General Electric F40, 1937 m.  refleksinio imtuvo schema. pdf
Vagišiai (filmas)

**Vagišiai** () – 2000 JAV kriminalinis filmas. Režisavo ir scenarijų parašė Guy Ritchie. Filmas pasakoja apie keturis lošėjus, kuriems tik atsitiktinumo dėka pavyko išvengti nemalonumų.

## Aktoriai
: *Aktorius – filmo veikėjas*
* Jason Statham – Turkish (Turkas)
* Stephen Graham – Tommy
* Alan Ford – Brick Top Polford
* Brad Pitt – Mickey O'Neil
* Dennis Farina – Abraham 'Cousin Avi' Denovitz
* Rade Serbedzija – Boris 'The Blade' Yurinov (as Rade Serbedgia)
* Robbie Gee – Vincent
* Lennie James – Sol
* Vinnie Jones – Bullet Tooth Tony
* Benicio Del Toro – Franky Four Fingers
* Mike Reid – Doug 'The Head' Denovitz
* Jason Flemyng – Darren
* Andy Beckwith – Errol
* William Beck – Neil
* Ewen Bremner – Mullet
Hugenotai

**Hugenotai** () – XVI–XVIII a. Prancūzijos kalvinistai. Šį tikėjimą praktikavo pietų Prancūzijos kilmingoji dvasininkija ir feodalai didikai bei nemažai miestiečių. Dalis miestų buržuazijos ir amatininkų tapo hugenotais ir šiaurės Prancūzijoje. Kova tarp jų ir katalikų virto karais, kurių metu 1572 m. įvyko didelės hugenotų žudynės, vadinamos Baltramiejaus naktimi. Hugenotų ir katalikų teises sulygino Didžioji Prancūzų revoliucija.

## Nuorodos
* Hugenotų istorija
Anabaptistai

**Anabaptistai** ( – vėl panardinu, krikštiju) – radikalus reformacijos laikotarpio protestantų judėjimas, atsiradęs XVI a. pr. Šveicarijoje ir Pietų Vokietijoje ir paplitęs Vidurio bei Vakarų Europoje.

Mėgino grįžti prie krikščionybės ištakų, pripažino tik sąmoningo amžiaus žmonių krikštą, neigė bažnytinę hierarchiją, bendravimą su Dievu vertino labiau už kasdienį patyrimą. Taip pat reikalavo lygybės, turto bendrumo, pasisakė prieš karinę tarnybą, mirties bausmę.
Anabaptistų svarbiausias tikėjimo dokumentas – 1527 m. išleistas „Šleitheimo išpažinimas“.

Pirmieji anabaptistai, pritariantys U. Cvinglio idėjoms, 1523 m. įkūrė bendruomenes, vėliau atsiskyrė ir pradėjo plisti Vidurio ir Rytų Europoje. Pagrindiniai centrai susiformavo Strasbūre, Augsburge. 1534 m. užėmė valdžią Miunsteryje, kur 1535 m. sukėlė žudynes, po kurių persekiojamas judėjimas pradėjo nykti. Judėjimą atgaivino pamokslininkas Menas Simonsas (*Menno Simons*), įkurdamas menonitų bendruomenę, taip pat anabaptistų idėjas perėmė baptistai.

Lietuvoje XVI a. viduryje anabaptistų idėjas skelbė arijonai, kuriuos išvijus iš Lietuvos 1658–1660 m. anabaptistų neliko.

Pastaruoju metu Lietuvoje esanti Laisvųjų krikščionių bažnyčia save kildina iš anabaptistų judėjimo.
Eva Longoria

**Eva Žakelina Langorija** (; g. 1975 m. kovo 15 d. Corpus Christi, Teksase) – JAV televizijos ir kino aktorė.

Ji geriausiai žinoma kaip ABC serialo „Nusivylusios namų šeimininkės“ aktorė. 2007 m. visos serialo moterys atnaujino kontraktus su ABC dar ketveriems metams, per kuriuos kiekviena uždirbs po 40 milijonų dolerių.

## Biografija

### Jaunystė
Longoria gimė Amerikos meksikiečių šeimoje. Būdama vaiku, Eva manė, kad ji buvo įvaikinta, nes ji vienintelė iš savo brolių ir seserų turėjo tamsesnę odą ir akis. Kineziologijos mokslus baigia Teksaso A&M universitete bakalauro laipsniu. Studijuodama buvo išrinkta *Miss Corpus Christi, USA* (1998 m.). Vėliau kelias atvedė ją į Los Andželą, kur gavo darbą teatre.

### Karjera
2000 m. ji gavo pirmąją rolę televizijoje, svečio teisėmis pasirodydama seriale „Beverley Hills, 90210“. Pradžia nebuvo lengva, bet ateityje nusimatė daugiau darbo. Ji yra vaidinusi serialuose „General Hospital“, „The Young and the Restless“, „Dragnet“.

2006 m. gegužės mėn. Eva Longoria antrus metus iš eilės žurnalo „Maxim“ skaitytojų buvo pripažinta karščiausia moterimi.

### Asmeninis gyvenimas
Longoria buvo ištekėjusi už „General Hospital“ aktoriaus Tyler Christopher (nuo 2002 m. iki 2004 m.), ir tuomet pasirašinėdavo kaip Eva Longoria Christopher. 2007 m. liepos 7 d. Prancūzijoje ji ištekėjo už NBA žvaigždės Tony Parker iš San Antonio Spurs, tačiau 2011 m. išsiskyrė.

## Nuorodos

* imdb informacija
Nepriklausomybės diena (filmas)

**Nepriklausomybės diena** () – 1996 m. JAV mokslinės fantastikos filmas. Filmas pasakoja apie tai, kaip nežemiška civilizacija mėgino užkariauti Žemę. Visame pasaulyje uždirbo 817,4 mln. dolerių.

## Aktoriai
: *Aktorius – filmo veikėjas*
* Bill Pullman – JAV prezidentas Thomas J. Whitmore
* Mary McDonnell – JAV prezidento žmona Marilyn Whitmore
* Jeff Goldblum – David Levinson
* Judd Hirsch – Julius Levinson
* Margaret Colin – Constance Spano
* Will Smith – Kapitonas Steven 'Steve' Hiller
* Vivica A. Fox – Jasmine Dubrow
* Randy Quaid – Russell Casse
* Robert Loggia – Generolas William Grey
* James Rebhorn – Albert Nimzicki
* Harvey Fierstein – Marty Gilbert
* Adam Baldwin – Major Mitchell
* Brent Spiner – Dr. Brackish Okun
* James Duval – Miguel Casse
* Lisa Jakub – Alicia Casse
* Rance Howard – Chaplain
* Frank Novak – Teddy

## Išnašos
Boetijus

**Anicijus Manlijus Torkvatas Severinas Boetijus** (arba **Boecijus**, lot. **Boethius**, apie 480–524m.) – viduramžių muzikos teoretikas ir filosofas.

Jo veikalas „Apie muzikos mokymą“ (*De institutione musica*), parašytas pačioje VIa. pradžioje, yra muzikos vadovas, įeinantis į kvadriviumo sistemą. Kartu su analogiškais tekstais apie geometriją, aritmetiką ir astronomiją muzikos vadovas buvo skirtas rengti studentus tolesnėms filosofijos studijoms. Originalios medžiagos traktate nedaug: Boecijus rėmėsi graikų šaltiniais, kuriuos turėjo po ranka, pirmiausia ilgu iki mūsų dienų neišlikusiu Nikomacho traktatu ir Ptolemajo „Harmonikų“ pirmąja knyga. Traktate taip pat perteikiamos Pitagoro, Euklido ir Aristokseno mintys. Viduramžių skaitytojai tikriausiai nesuprato, kad Boecijus tiesiog pakartojo kitų autorių mintis, tačiau suvokė, jog jo teiginiai remiasi graikų matematikos ir muzikos teorijomis. Skaitytojai gavo įsitikinti, jog muzika yra skaičių mokslas, nes skaičių santykiai lemia melodinius intervalus, konsonansus, gamų sandarą, instrumentų ir balsų derinimą.

## Bibliografija

* Filosofijos paguoda/ Anicijus Manlijus Severinas Boetijus; iš lotynų kalbos vertė Lizeta Lozuraitytė, 2000
Arijonizmas

**Arijonizmas** – krikščionybės srovė, atsiradusi IV amžiuje. Tikėjimo pagrindas – kunigo Arijaus iš Aleksandrijos skelbta Švenčiausios Trejybės koncepcija, kuri neigė Trejybės dogmą ir Kristaus dieviškumą.
Dar IV amžiuje Nikėjos (325 m.) ir Konstantinopolio (381 m.) susirinkimai paskelbė arijonus eretikais. Arijonizmas, išsilaikęs iki VII amžiaus, lėtino Romos bažnyčios įtakos plitimą. Turėjo įtakos katarams, albigiečiams, valdiečiams.

Reformacijos laikotarpiu arijonizmas atgaivintas Vakarų Europoje. XVI a. plito su kitomis reformacijos kryptimis Lietuvoje bei Lenkijoje, 1562 metais Lietuvos arijonai pasivadino Lietuvos broliais, atsiskiriant nuo reformatų, po 1565 m. susiformavo savarankiška bažnyčia. Gausiausios bendruomenės buvo Kėdainiuose, Tauragėje.
Po 1661 m. persekiojami katalikų ir reformatų išsikėlė iš Lietuvos ir Lenkijos.

## Išnašos
Puritonai

**Puritonai** (,  – švarus) – griežtos protestantizmo atmainos XVI–XVII a. Anglijoje šalininkai. Kovojo su absoliutizmu ir Anglikonų bažnyčia, reikalavo griežtos moralės, kuo paprastesnių pamaldų. Puritonai kilo XVI amžiuje kaip reformų sąjūdis. Jų tikslas buvo nuoseklus reformacijos principų įgyvendinimas. Kalvinistiškai pamokytiems puritonams rūpėjo apvalyti (angl. to purify) pirmiausia Bažnyčią, asmeninį gyvenimą, o galiausiai visuomenę. Jie buvo pavyzdingi akcentuodami asmeninį išganymą ir Šventojo Rašto vaidmenį. Daugelis puritonų emigravo į žemyną ir į kolonijas. XVII a. penktuoju dešimtmečiu buvo įgiję pirmaujančias pozicijas parlamente, nuo 1660 m. visai neteko politinės valdžios.

## Nuorodos
*Puritonai: praeitis, dabartis ir ateitis
Česnakas

**Česnakas**, **svogūnas**, **poras** (*Allium*) – lelijainių (*Liliopsida*) klasės amarilinių (*Amaryllidaceae*) šeimos augalų gentis. Anksčiau gentis buvo priskiriama česnakinių šeimai (*Alliaceae*). Pavadinimas atspindi česnako skonio savybes. Iš keltų kalbos žodžio *all* kilo *Allium* ir reiškia deginantis.

## [[Augalų morfologija]]
Daugiametis svogūninis, žolinis augalas, turintis būdingą kvapą ir skonį. Stiebas tiesus, tvirtas, nuo 5 iki 200 cm aukščio. Lapai linijiški ar lancetiniai, plokšti ar vamzdiški. Žiedai smulkūs, įvairių spalvų. Žiedynas – tankus, rutulio formos ar retas skėtis, rečiau žiedai pavieniai. Kai kurių rūšių žiedyne susidaro svogūnėliai. Sėklos kampuotos ar apvalios.

## Paplitimas
Eurazijoje randama beveik 90 % visų česnakų rūšių. Ypač didelė česnakų įvairovė randama nuo Viduržemio jūros baseino iki Centrinės Azijos ir Pakistano.
Dauguma česnakų rūšių auga sausose, atvirose augavietėse, rečiau miškuose, laukuose.

## Klasifikacija
Visame pasaulyje yra žinoma daugiau kaip 700 česnakų rūšių.

Lietuvoje auga:
** Kampuotasis česnakas (*Allium angulosum*). Įrašytas į Lietuvos raudonąją knygą
** Kalninis česnakas (*Allium lusitanicum*)
** Laukinis česnakas (*Allium oleraceum*)
** Laiškinis česnakas (*Allium schoenoprasum*)
** Porinis česnakas (*Allium scorodoprasum*). Įrašytas į Lietuvos raudonąją knygą.
** Dirvinis česnakas (*Allium vineale*). Įrašytas į Lietuvos raudonąją knygą
** Meškinis česnakas (*Allium ursinum*). 

Lietuvoje auginami:
** Askaloninis česnakas (*Allium ascalonicum*)
** Valgomasis svogūnas (*Allium cepa*)
** Tuščialaiškis česnakas (*Allium fistulosum*)
** Didysis česnakas (*Allium giganteum*)
** Karatavinis česnakas (*Allium karataviense*)
** Auksažiedis česnakas (*Allium moly*)
** Lenktagalvis česnakas (*Allium nutans*)
** Keistasis česnakas (*Allium paradoxum*)
** Daržinis poras (*Allium porrum*)
** Daugiaaukštis svogūnas (*Allium × proliferum*)
** Valgomasis česnakas (*Allium sativum*)
** Laiškinis česnakas (*Allium schoenoprasum*)

## Panaudojimas

Keliolika česnakų rūšių auginami kaip dekoratyviniai augalai.
Antitrinitoriai

**Antitrinitarizmas** ( – trejybė) – krikščionybės doktrina, neigianti Švenčiausiosios Trejybės dogmą, bei Jėzaus Kristaus dieviškumą. Antitrinitoriai Dievą įsivaizdavo kaip vientisą, abstraktų Vienį.

Ankstyvosios antitrinitorių formos:
* arijonai
* gnostikai
* manichėjai
* monarchianistai
* ebonitai
* sebelijonai
* unitoriai
* modalistai

Antitrinitoriams artimos kryptys:
* jehovininkai
* kristadelfai
* mormonai

Atsirado kuriant pagrindines krikščionybės dogmas (II-III a.).
Reformacijos metu tapo vienu radikaliausiu reformacijos judėjimu, plito Vokietijoje, Italijoje, Nyderlanduose, Čekijoje, Šveicarijoje. Abiejų Tautų Respublikoje veikę antitrinitoriai – arijonai, socinai.
Kalkės

**Kalkės** – karbonatinių žaliavų degimo ir tolesnio perdirbimo produktai, turintys daug kalcio oksido arba kalcio hidroksido. Plačiausiai naudojamos statybinės kalkės – svarbi rišamoji medžiaga.

Buityje pasitaikančios kalkės – nuoviros, kurios yra kieto vandens pasekmė: vandenyje esantys tirpūs kalcio ir magnio hidrokarbonatai kaitinami skyla į vandenį, anglies dioksidą ir netirpius karbonatus, kuriuos iš buitinių prietaisų galima lengvai pašalinti acto, citrinos, arba dvikarboninėmis (chelatuojančiomis) rūgštimis.

## Istorija
Kalkės - viena iš svarbiausių rišamųjų medžiagų - pradėta naudoti dar Antikos laikais, jos iš esmės mažai pakitusia technologija, naudojamos ir šiandien.

### Lietuvoje
Lietuvoje kalkės žinomos nuo XIII a. – kai medinės pilys pradėjo neatlaikyti priešų atakų, pradėtos gaminti plytos. Į monolitą jos buvo jungiamos kalkių skiediniu, į kurį buvo dedama susmulkinto degto molio, kapotų šerių, žvyro ar smulkios plytų skaldos.

Kalkės buvo degamos lauko krosnyse. Kaip rodo Lietuvos pilių tyrinėjimai , jau XIV a. akmenims ir plytoms surišti plačiai buvo naudojami kalkių skiediniai.

## Gamyba
Gaminama iš karbonatinių klinčių ir kreidos, kurią sudaro kalcito (CaCO3) mineralas, arba iš dolomitizuotų klinčių ir dolomitų. Lietuvoje kalkės gaminamos iš karbonatinių uolienų, kuriose molio priemaišos sudaro ne daugiau kaip 8%.

Išdegtų karbonatinių uolienų produktas – laisvas CaO ir MgO, dalis nesuskilusios uolienos ir iš priemaišų (molio, smėlio) susidarę junginiai – kalcio silikatai, aliuminatai ir feritai. Iš negesintų gabalinių kalkių, sumalus jas, gaunamos miltelių pavidalo kalkės.

Gabalinės kalkės gali būti malamos arba gesinamos ribotu vandens kiekiu (60–80 proc.). Tada gaunamos gesintos hidratinės kalkės. Gesintas hidratines kalkes daugiausia sudaro Ca (OH)2, Mg (OH)2.

### Klinčių gavyba
Akmenės krašte slūgso dideli klinčių, tinkamų kalkių gamybai, klodai, susiformavę prieš  300 mln. metų Permo geologiniu Žemės formavimosi periodu. Turima kalkių gamybos technologija Akmenėje leidžia gaminti aukštos kokybės kalkes.

## Įvairovė
*Gesintos kalkės – tai kalcio hidroksidas.
*Negesintos kalkės – tai kalcio oksidas.
*Kalcio ir magnio oksidų mišinys – cementas.

## Panaudojimas
*Kalkinių skiedinių, silikatinių autoklavinių dirbinių gamybai
*Patalpoms, medeliams dezinfekuoti ir baltinti, dirvoms kalkinti, valymo įrenginių vandeniui ir dumblui neutralizuoti, kovoti su patogeninėmis bakterijomis, kvapų prevencijai ir kt.
*Dūmams nusierinti
*Dirvos nurūgštinimui, kaulavaisinių vaismedžių tręšimui
*Rapsų perdirbimo technologijoms
*Gruntui stabilizuoti statant kelius

## Šaltiniai
Chelatas

**Chelatas** – cheminis junginys, turintis trimatę struktūrą, kurios viduje yra daugiavalenčio metalo jonas, kurį koordinuoja 2, 4 arba 6 funkcinės grupės, kovalentiškai sujungtos tarpusavyje.

Graikiškai *chelatos* reiškia žnyples. Iš tiesų, tokių cheminių junginių struktūros primena kelias poras žnyplių, suėmusių metalo joną.

Chelatuojančių medžiagų pavyzdžiai – hemas, vitaminas B12, EDTA (Trilonas B).
Garai

**Garai** – dujinė medžiagų, kurios paprastai būna skystos ar kietos, būsena. 

Vandens ir daugelio kitų medžiagų garai dažniausiai yra nematomi. Tuo tarpu kasdienėje kalboje garais paprastai vadinami dalinai į skystą aerozolį susikondensavę garai (t. y., garų ir aerozolio mišinys). Tokie garai matyti verdant vandeniui ar iškvėpdami šaltame ore. Atmosferoje taip susidaro rūkas. 

Rūko matomumą sąlygoja skysčio šviesos lūžio rodiklis, kuris žymiai skiriasi nuo vandens dujinės fazės šviesos lūžio rodiklio, ir sudaro matomo debesėlio vaizdą.

Degių skysčių (pvz., benzino) garų mišinys su oru gali padegtas sprogti. Sprogsta ir skystas tokių skysčių aerozolis, tokiu principu veikia aerozoliniai sprogmenys.
Kaparis

**Kaparis** (*Capparis*) – kaparinių (*Capparaceae*) šeimos augalų gentis, kuriai priklauso daugiametės žolės, krūmai ir medžiai.

Gentyje yra apie 250 rūšių. **[[dygluotasis kaparis|dygliuotojo kapario]]** (*Capparis spinosa*) sunokę vaisiai valgomi. Juose yra apie 18 proc. baltymų.


Image:Capparis_zoharyi_4.jpg|Dygliuotasis kaparis (*Capparis spinosa*)
Image:Capparis spinosa habito.jpg
Los Andželo Lakers

**Los Andželo „Lakers“** () – NBA Vakarų konferencijos Ramiojo vandenyno pogrupio profesionalus krepšinio klubas iš Los Andželo.

## Istorija

1946 metais Detroito „Gems“ klubą nupirko Ben Berger ir Morris Chalfen ir perkėlė jį į Mineapolį. Jame komanda žaidė iki 1960 metų ir vadinosi Minneapolis „Lakers“ vardu, vėliau persikėlė į Los Andželo miestą, kuriame žaidžia iki šiol Los Angeles Lakers pavadinimu.

## Sezonai

NBA čempionais yra tapę 16 kartų: 1949, 1950, 1952, 1953, 1954, 1972, 1980, 1982, 1985, 1987, 1988, 2000, 2001, 2002, 2009, 2010 m.

## Žaidėjai

### Šlovės muziejaus nariai
* 11 Bob McAdoo
* 13 Wilt Chamberlain
* 17 Jim Pollard (Mineapolis)
* 19 Vern Mikkelsen (Mineapolis)
* 22 Slater Martin (Mineapolis)
* 22 Elgin Baylor (Mineapolis-Los Andželas)
* 25 Gail Goodrich
* 32 Magic Johnson
* 33 Kareem Abdul-Jabbar
* 34 Clyde Lovellette (Mineapolis)
* 42 Connie Hawkins
* 42 James Worthy
* 44 Jerry West
* 32 Shaquille O'Neal (Los Andželas)
* 99 George Mikan (Mineapolis)
* Treneris John Kundla (Mineapolis)

### Įamžinti marškinėliai
Los Andželo „Lakers“ klubas yra įamžinęs garsiausių savo krepšininkų marškinėlius. Numeriai marškinėlių, kuriuos jie nešiojo, daugiau niekada nebus naudojami komandoje. Į šį sąrašą įeina:
* Wilt Chamberlain (13)
* Elgin Baylor (22)
* Kobe Bryant (24)(8)
* Gail Goodrich (25)
* Magic Johnson (32)
* Kareem Abdul-Jabbar (33)
* Shaquille O’neal (34)
* James Worthy (42)
* Jerry West (44)
* Chick Hearn (Mikrofonas)
Pagerbti-.Vern Mikkelsen, George Mikan, Jim Pollard, Slater Martin, John Kundla, Clyde Lovellette. (Visi Mineapolio Lakers)

## Nuorodos

* Oficiali svetainė
Varis (reikšmės)

Žodis **varis** reiškia:

* varis (*Cuprum*; **Cu**) – periodinės elementų sistemos I grupės cheminis elementas, metalas;
* varis (*Varecia variegata*) – lemūrinių (*Lemuridae*) šeimos primatas;
* Varis – miestas Nigerijoje;
* Varis – miestas Peru;
* Vario kultūra – viena ikiinkinių Peru kultūrų.
American Broadcasting Company

**American Broadcasting Company** (sutrumpintai **ABC**, nuo 1962 m. logotipe stilizuojama kaip **abc**) yra televizijos ir radijo transliuotojas JAV. Buvo įkurtas 1943 m. iš buvusio „NBC Blue“ kanalo, „ABC“ savininkas yra „The Walt Disney Company“. Korporacijos būstinė yra Niujorke, laidos kuriamos Burbanko mieste, Kalifornijoje. Kanalas kartais vadinamas abėcėle, nes prasideda jos pirmosiomis raidėmis.

## Istorija
Įkūrus pirmuosius tikrus radijo transliuotojus antrajame XX a. dešimtmetyje išryškėjo rinkos lyderiai „CBS“ ir „RCA“ valdomas „NBC“, kurį sudarė „NBC Red“ ir „NBC Blue“. 1943 m. spalio 12 d. „NBC Blue“ buvo parduotas už 8 milijonus JAV dolerių.

## Savininkai

1996 m. „The Walt Disney Company“ įsigyja „Capital Cities/ABC“ ir pervadina į **„ABC, Inc.“**, nors transliuotojas ir toliau vadinasi pilnu pavadinimu **„American Broadcasting Companies“**, ypač jų sukuriamose TV laidose.

## Tiktai faktai

* Remiantis 2003 m. „A. C. Nielsen“ apklausa buvo nustatyta, kad „ABC“ kanalas yra prieinamas 96,75 % amerikiečių.
* Nuo 1984 m. visų ESPN kanalų savininkas yra „ABC“ (valdo 80 % akcijų) ir „Hearst Corporation“ (20 %).
* „ABC“ yra asocijuota EBU narė.

## TV serialai

* *[[Desperate Housewives]]*
* *[[Dingę|Lost]]*
* *[[Samantha Who?]]*
* *[[Boston Legal]]*
* *[[Eli Stone]]*
* *[[Pushing Daisies]]*
* *[[Private Practice]]*
* *[[Dirty Sexy Money]]*
* *[[Ugly Betty]]*
* *[[Grei anatomija|Grey’s Anatomy]]*
* *[[Life on Mars]]*

## TV laidos

* *[[Dancing with the Stars]]*
* *[[Wife Swap]]*
* *[[Supernanny]]*
* *[[20/20]]*

## Nuorodos
* ABC tinklalapis
Vaistinis kietis

**Vaistinis kietis** arba **peletrūnas** (*Artemisia dracunculus*) – astrinių (*Asteraceae*) šeimos kiečių (*Artemisia*) genties augalas.

Daugiametis žolinis 60-150 cm aukščio augalas. Stiebas tiesus, lapai ilgi, ištisiniai, viršūnėje su trumpais dygleliais. Graižai rutuliški. Siaurame šluoteliniame žiedyne susitelkę balsvi smulkūs žiedai. Žydi liepos – rugpjūčio mėn.

## Sudėtis
Turi apie 42 mg vitamino C, 15 mg provitamino A, eterinio aliejaus.

## Mityba
Dėl kvapo, kurį sukelia eteriniai aliejai, šviežia ir džiovinta vaistinio kiečio žolė nuo seno vartojama kaip prieskonis. Dedama į daržovių ir mėsos patiekalus, gardinamos sriubos. Prancūzų virtuvėje jis derinamas su vištiena, lazanija, žuvies ir kiaušinių patiekalais, švieži ūgliai taip pat dedami į actą, kad suteiktų jam aromatą.

Vaistinis kietis valgomas su sūriu, rūgpieniu, kaip salotos ir stalo žalumynas. 

Šis prieskonis dedamas į raugiamus agurkus, pomidorus, grybus, į marinatus.

Vaistinį kietį ypač mėgsta Kaukaze, arabų, rusų, armėnų ir persų kalbomis jis vadinamas *tarchun* (թարխուն, tariama [tarˈxuːn]; Тархун), nuo šio pavadinimo kilęs ir gaiviojo gazuoto ryškiai žalios spalvos gėrimo „Tarchun“, gaminamo iš vaistinių kiečių cukrinio užpilo, pavadinimas.

## Etimologija
Šio augalo lotyniškas pavadinimas kilęs iš senovės graikų žolininko ir farmakologo Pedanius Dioscorides, parašiusio knygą apie vaistinius augalus. Tuo metu buvo tikima, kad augalo išvaizda atspindi galimus jo panaudojimo būdus. Dėl spirališkos šaknies formos buvo manoma, kad kietis gali išgydyti gyvačių įkandimus. Iš čia kilo graikiškas kiečio pavadinimas *drakon*, arabiškas *tarkhum* (mažas drakonas), lotyniškas *dracunculus* (mažas drakonas).

## Vaistinės augalo savybės
Liaudies medicinoje vartojamas kaip šlapimą varanti priemonė. Ideali priemonė pirties procedūrų metu, įdedama į vantas. Skleidžia malonų kvapą.

Kietyje yra flavonoido apigenino pasižyminčio priešvėžiniu veikimu. Kietis padeda sužadinti apetitą, gerina virškinimą, vartojamas kaip vaistas nuo vidurių pūtimo. Skystu ekstraktu gydomas lėtinis gastritas su pakitusia skrandžio sulčių sekrecija. 1-2 valgomieji šaukštai ekstrakto, išgerti 15-20 min. prieš valgį, padeda normalizuotis skrandžio sulčių rūgštingumui. 

Šaknų degtinės antpilas XIX a. buvo vartojamas kaip raminantis ir traukulius slopinantis vaistas. Duodamas nuo epilepsijos, spazminių traukulių. 

Rusijoje ir Kaukaze žolę vartojo nuo vandenės ir skorbuto. Iki šiol juo gydoma avitaminozė.

## Nuorodos
Nakfa

**Nakfa** – nacionalinė Eritrėjos valiuta. Ji buvo įvesta 1998 metais, o pavadinimas kilęs iš Nakfos miesto.
Išpirka (filmas)

**Išpirka** () – 1996 JAV kriminalinė drama. Pagrindinius vaidmenis atliko Mel Gibson, Rene Russo ir Gary Sinise, režisavo Ron Howard. Filmas pasakoja apie šeimą siekiančią atgauti pagrobtą sūnų. Visame pasaulyje filmas uždirbo 309 mln. dolerių.

## Aktoriai
Pabėgusi nuotaka

**Pabėgusi nuotaka** () – 1999 JAV komedija. Pagrindinius vaidmenis atliko Richard Gere ir Julia Roberts, režisavo Garry Marshall. Visame pasaulyje filmas uždirbo 307 mln. dolerių.

## Aktoriai
: *Aktorius – filmo veikėjas*
* Julia Roberts – Maggie Carpenter
* Richard Gere – Ike Graham
* Joan Cusack – Peggy Flemming
* Hector Elizondo	- 	Fisher
* Rita Wilson	- 	Ellie Graham
* Paul Dooley	- 	Walter Carpenter
* Christopher Meloni	- 	Coach Bob Kelly
* Donal Logue	-	Priest Brian
* Reg Rogers	-	George Bug Guy
* Yul Vazquez – 	Dead Head Gill
* Jane Morris – 	Mrs. Pressman
* Lisa Roberts Gillan – Elaine From Manhattan
* Kathleen Marshall	- 	Cousin Cindy
* Jean Schertler	- 	Grandma
* Tom Hines	- 	Cory Flemming
Stanislovas Rapolionis

**Stanislovas Rapolionis** (*Rapalavičius*) (, 1485 m. netoli Eišiškių – 1545 m. gegužės 13 d. Karaliaučiuje) – vienas lietuvių raštijos pradininkų, protestantas, reformacijos pradininkas Vilniuje, buvęs pranciškonų vienuolyno vienuolis, pirmasis Karaliaučiaus universiteto teologijos profesorius.

## Biografija
Susidomėjęs Martyno Liuterio mokymu, apie 1525 m. išstojo iš vienuolyno ir pradėjo mokytojauti didikų dvaruose. 1528 m. su savo mokiniais įstojo į Krokuvos akademiją, gavo bakalauro laipsnį.

Dešimt metų vėl mokytojavo pas didikus, kol 1542 m. gavo Prūsijos kunigaikščio Albrechto stipendiją ir įstojo į tuo metu garsėjusį liuteronišką universitetą Vitenberge. 1544 m. baigė mokslus, apgynė teologijos daktaro laipsnį. Grįžo į Karaliaučių ir vadovavo Teologijos katedrai, buvo pirmasis šio universiteto teologijos profesorius. Garsėjo iškalba. Jo paskaitas lankė ir hercogas Albrechtas.

Turėjo įtakos Lietuvos studentams, prisidėjo prie reformacijos platinimo Lietuvoje. Prisidėjo prie Mažvydo katekizmo išleidimo. Pirmasis pradėjo versti į lietuvių kalbą Bibliją (vertimas neišliko), iš kitų kalbų išvertė giesmių, iš kurių viena paskelbta Martyno Mažvydo 1570 m. išleisto giesmyno antrojoje dalyje, parašė teologinių darbų lotynų kalba, taip pat pirmą lietuvių evangelikų giesmę.

1545 m. Karaliaučiuje jis išleido liuteronų bažnyčios sampratą išsamiai perteikiantį veikalą „Dėl Bažnyčios ir jos požymių“ (lotynų kalba), paplitusį ne tik Prūsijoje, bet ir visoje liuteroniškoje Europoje. Mirė 1545 m. gegužės 13 d. Karaliaučiuje. Palaidotas Karaliaučiaus katedroje šalia kunigaikščių laidojimo vietos. Jo antkapio epitafijoje įrašyta:

## Įamžinimas

* 1986 m. Gornostajiškių dvaro sodyboje (Šalčininkų raj.) pastatytas paminklinis akmuo Stanislovui Rapolioniui. 
* Eišiškėse teikiama kasmetinė Stanislovo Rapolionio premija.

## Šaltiniai
Širvintos (kaimas)

**Širvintos** – kaimas Širvintų rajono savivaldybėje, prie šiaurės vakarinės Širvintų miesto ribos. Širvintų kaimo seniūnaitijos centras. Šiauriniu pakraščiu teka Širvintos upė. Pro kaimą eina keliai link Bagaslaviškio, Žemųjų Viesų, Zibalų.

## Istorija

LTSR laikais – kolūkio centrinė gyvenvietė.

## Gyventojai

## Šaltiniai
Laiškinis česnakas

**Laiškinis česnakas** (*Allium schoenoprasum*) – amarilinių (*Amaryllidaceae*) šeimos augalas. Augalas 15-30 cm aukščio. Lapai tuščiaviduriai, trumpesni už stiebą. Svogūnai pailgai kiaušiniški, apsupti plona odele. Žydi liepos – rugpjūčio mėn.
Sutvirtinimo sakramentas

**Sutvirtinimas** arba **konfirmacija** (, „patvirtinimas, sustiprinimas“) – vienas iš 7 sakramentų (katalikų, ortodoksų tikėjime. Pastarieji Sutvirtinimą atitinkantį sakramentą (vad. graikišku žodžiu *myron* „patepimas“) teikia kartu su krikštu).

Katalikai, priimdami Sutvirtinimo sakramentą, turi turėti bent 13 metų, ir jau anksčiau būti priėmę Pirmąją Komuniją. Reikia pakartoti bei pagilinti tikėjimo tiesas, atlikti išpažintį, pasimelsti į Šv. Dvasią bei gauti iš savo parapijos klebono patvirtinimą apie pasiruošimą priimti Sutvirtinimo sakramentą (tai atliekama išduodant kortelę).

## Teikimas
Romos Bažnyčioje tam skirtą dieną Sutvirtinimą teikia vyskupas. Mirties pavojui gresiant (mirštančiam ligoniui ar krikštijant mirštantį kūdikį) Sutvirtinimą gali teikti ir kunigas.  Šis sakramentas laikomas būtinu krikšto malonei atbaigti. Yra 2 svarbiausi dalykai šiame sakramente:
# Patepimo ženklas – aliejus (krizma).
# Patepimo veiksmas – patepimas ("pažymėjimas") (atliekamas sakramento teikėjo).

## Reikšmė
Pažymėjimo, įspaudo svarbą sudaro tai, kad tikima patepimo ženklą tarsi įspaudžiant neišdildomą žymę žmogaus sieloje (lyg dvasinį antspaudą). Todėl sutvirtinimas priimamas tik kartą gyvenime.

Patepimo simbolika reiškia gausumo, džiaugsmo, gydymo ženklus, sietinus su įšventinimo ženklais. Tikintieji po Sutvirtinimo yra įpareigoti kitiems skelbti Jėzaus Kristaus meilę ir gerumą žodžiu ir darbais, net ginti tikėjimą.

Sutvirtinimo metu, kaip tikima, gaunamos šios 7 Šv. Dvasios dovanos:
išmintis, supratimas, patarimas, tvirtumas, žinojimas, maldingumas, pagarbi Dievo baimė.

## Šaltiniai
Jūrmylė

**Jūrmylė**, **jūrinė mylia** – ne SI sistemos ilgio matavimo vienetas. Atitinka geografinio dienovidinio 45° geografinėje platumoje 1′ lanko ilgį. Pagal tarptautinį standartinį apibrėžimą, priimtą 1929 m., 1 jūrmylė lygi 1852 metrams. Naudojama laivyboje ir aviacijoje, bei tarptautiniuose įstatymuose ar susitarimuose dėl teritorinių vandenų ribų. Išvesta iš geografinės mylios.

Tarptautinis svorių ir matų biuras nurodo, jog kol kas nėra bendro tarptautinio jūrmylės simbolio. Dažniausiai pasitaikančių žymėjimų **M**, **NM**, **nm** nereikėtų maišyti su kitais taip pat žymimais ilgio matais (**nm** žymimas nanometras (milijardoji metro dalis), **Nm** – niutonmetras).

Jūrmylė itin svarbi navigacijoje, kadangi atitinka platumos minutę (naudojama žymėti atstumams jūrlapiuose).

Panaudojant jūrmylę apibrėžiamas laivyboje ir aviacijoje naudojamas greičio matavimo vienetas mazgas.

## Taip pat skaitykite
* Mylia
* Mazgas

## Šaltiniai
Fritaunas

**Fritaunas** () – Siera Leonės sostinė, didžiausias miestas ir uostas. 519 500 gyventojų (1995). Išsidėstęs pietiniame pusiasalio krante prie Siera Leonės upės žiočių, kalnų papėdėje. Čia yra vienas iš geriausių vakarų Afrikos pakrantės uostų. Pagrindinės eksporto prekės – palmių produktai, kakava, kava, imbieras. Išvystyta deimantų šlifavimo, maisto, tabako apdirbimo pramonė. Šalia miesto yra gražūs paplūdimiai, gana gera turizmo infrastruktūra. Šiauriniame pakraštyje yra tarptautinis oro uostas.

Fritaune yra Siera Leonės nacionalinis muziejus, botanikos sodas, anglikonų Šv. Jurgio katedra (1828 m.). 1827 metais čia įkurta *Fourah Bay* kolegija, kuri 1967 m. tapo Siera Leonės universiteto filialu.

## Istorija

Miestą 1787 metais įkūrė britai vergų priešininkai ir jį paskyrė išlaisvintiems vergams – pagal tai miestas ir buvo pavadintas ( – laisvas + *town* – miestas). Dėl ligų daug gyventojų mirė, tačiau 1792 m. gyvenvietė buvo pakartotinai įkurta. 1808 metais pusiasalis tapo Britanijos kolonija. 1961 m. Fritaunas tapo nepriklausomos Siera Leonės sostine.

## Sportas
* Bhantal FC – futbolo klubas; rungtyniavo aukščiausioje šalies lygoje.
* Abacha City FC – futbolo klubas;
* Star Sport Academy

## Išnašos